News Update: ทำไม ‘อีลอน มัสก์’ ซื้อ Twitter แล้วหุ้น Tesla ร่วง? ดิ่ง 12% มูลค่าหาย $1.26 แสนล้านในวันเดียว - FINNOMENA
เกิดอะไรขึ้นกับหุ้น Tesla? ร่วงกว่า 12% มูลค่าหาย 1.26 แสนล้านดอลลาร์ในวันเดียว หลัง ‘อีลอน มัสก์’ ประกาศซื้อกิจการ Twitter
27 เม.ย. 2565

เกิดอะไรขึ้นกับหุ้น Tesla? ร่วงกว่า 12% มูลค่าหาย 1.26 แสนล้านดอลลาร์ในวันเดียว หลัง ‘อีลอน มัสก์’ ประกาศซื้อกิจการ Twitter
เมื่อคืนนี้ (26 เม.ย.) หุ้น Tesla ดิ่ง 12.2% เพราะนักลงทุนกำลังกังวลว่า มัสก์อาจต้องขายหุ้นบางส่วนเพื่อใช้เป็นทุนในการเข้าซื้อกิจการของ Twitter ที่มีดีลมูลค่ากว่า 44,000 ล้านดอลลาร์
แม้ Tesla จะไม่มีส่วนเกี่ยวข้องกับ Twitter โดยตรง แต่นอกจากเงินกู้จากสถาบันการเงินรวมมูลค่า 13,000 ล้านดอลลาร์แล้ว ที่มัสก์ตกลงจะใช้ซื้อ Twitter แล้ว ยังมีเงินส่วนตัวของเขาที่ใช้หุ้นของ Tesla เป็นหลักประกันในการทำธุรกรรมอีกด้วย
มูลค่าหุ้น Tesla ที่มัสก์ถือครองหายไปกว่า 32,000 ล้านดอลลาร์ ซึ่งเป็นการสูญเงินครั้งใหญ่ที่สุดนับตั้งแต่การร่วงแรงของหุ้น Tesla ในเดือน ก.ย. 2020
นี่ไม่ใช่ครั้งแรกที่มัสก์เจออะไรแบบนี้ เพราะหุ้น Tesla ร่วงแรงอย่างผันผวนเป็นระยะตลอดช่วง 2 ปีที่ผ่านมา แต่สุดท้ายก็สามารถชดเชยด้วยการพุ่งขึ้นที่มากกว่าเดิมจนทำให้เขากลายเป็นมหาเศรษฐีที่รวยที่สุดในโลก
แต่ครั้งนี้มัสก์คงต้องเผชิญกับความเสี่ยงที่มากขึ้น เพราะเขาได้ปิดดีลซื้อกิจการ Twitter ด้วยเงิน 44,000 ล้านดอลลาร์ ซึ่งเป็นหนึ่งในการซื้อกิจการครั้งใหญ่ที่สุดของประวัติศาสตร์
อย่างไรก็ตาม การร่วงแรงของหุ้น Tesla ไม่สามารถสรุปได้ว่าเกิดจากความกังวลดังกล่าวเพียงอย่างเดียว
เพราะเมื่อวานนี้ (26 เม.ย.) ดัชนี Nasdaq ก็ปิดที่ระดับต่ำสุดนับตั้งแต่ ธ.ค. 2020 ชี้ว่านี้หุ้นเทคโนโลยีกำลังเผชิญกับความท้าทาย ลังนักลงทุนกังวัลเกี่ยวกับการชะลอตัวทั่วโลก และแนวโน้มการขึ้นดอกเบี้ยของ Fed
ด้านหุ้น Twitter ร่วงลงเช่นกันที่ 3.9% โดยราคาปิดอยู่ที่ $49.68 แม้ Elon Musk จะตกลงซื้อที่ราคาหุ้นละ $54.20 ก็ตาม
“ถ้าราคาหุ้น Tesla ยังคงร่วงต่อไปเรื่อยๆ มันจะเป็นอันตรายต่อสถานะการเงินของ Elon Musk” Ed Moya นักวิเคราะห์ตลาดอาวุโสของ OANDA กล่าว
อ้างอิง:
https://www.reuters.com/technology/tesla-loses-126-bln-value-amid-musk-twitter-deal-funding-concern-2022-04-26/ 
https://www.bloomberg.com/news/articles/2022-04-26/musk-loses-32-billion-in-tesla-wealth-underscoring-margin-risk?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
Tesla
twitter
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA